IGNALINOS „ŠALTINĖLIO“ MOKYKLA

Direktorės Alytės Zakarauskienės

**2022 METŲ VEIKLOS ATASKAITA**

2023-02-02 Nr.

Ignalina

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Vadovaujantis mokyklos strateginiu planu buvo įgyvendinamas metinis veiklos planas, kurio 2021–2022 mokslo metų **tikslas -** Ikimokyklinio, priešmokyklinio ir specialiojo ugdymo turinio tobulinimas, siekiant kiekvieno vaiko pažangos, plėtojant edukacines erdves ir skatinant bendruomeniškumą.  Tikslo įgyvendinimui buvo numatyti trys uždaviniai bei priemonės jo įgyvendinimui.  **Pirmasis uždavinys** – Užtikrinti ugdymo(si) proceso įvairovę.  Mokykloje ugdymo procesas organizuotas vadovaujantis Ignalinos ,,Šaltinėlio“ mokyklos ikimokyklinio ugdymo programa ,,Vaikų balsai ,,Šaltinėlio“ čiurlenime“, Ikimokyklinio amžiaus vaikų pasiekimų aprašu ir Priešmokyklinio ugdymo bendrąja programa, Pradinio, Pagrindinio ugdymo individualizuotomis programomis, Socialinių įgūdžių ugdymo programa bei integruota sveikatos stiprinimo programa ,,Augu sveikas ir stiprus“.  Priešmokyklinis ugdymas organizuotas taikant III - IV modelius.  Mokytojų parengtos vaikų grupių mokslo metų pasiekimai – kompetencijos ,,Mūsų siekiai“. Grupių ugdomoji veikla planuota savaitėmis.  Priešmokyklinio ugdymo grupės dirbo pagal Priešmokyklinio ugdymo bendrąją programą. Taip pat dalyvavo tarptautinėje emocinių ir elgesio problemų prevencijos programoje „Zipio draugai“. Programoje dalyvavo ir Vidiškių skyriaus priešmokyklinukai. Užsiėmimų metu vaikai mokėsi lengviau įveikti kasdieninius sunkumus, gerino savo emocinę sveikatą, įgijo socialinių ir emocinių sunkumų įveikimo gebėjimų. Į ugdymosi procesą integruota sveikatos stiprinimo programa „Augu sveikas ir stiprus.“  Į ugdymo programas įtraukta „Alkoholio, tabako ir kitų psichiką veikiančių medžiagų vartojimo prevencijos programa“ (5 val. per metus).  Mokytojai dalyvavo ilgalaikėse kvalifikacijos tobulinimo programose „Inovatyvus ikimokyklinis ugdymas“ (tobulino žinias apie ikimokyklinio ugdymo metodinės medžiagos priemonių rinkinių naudojimą ugdymo procese; ugdymo organizavimą pagal atnaujintą priešmokyklinio ugdymo programą). Visi mokytojai dalyvavo ilgalaikėje programoje „Mobilumo LINK per IT priemones ir programas“ (I modulis – vaizdo konferencijų programos Zoom pritaikymas, II modulis – maketavimo įrankis Canva, III modulis – Picasa (nuotraukų koregavimas), IV modulis – Clipchamp – vaizdo įrašų kūrimas, V modulis – savarankiškų darbų pristatymas).  Didžioji dalis mokytojų dalyvavo kvalifikacijos renginiuose nuotoliniu būdu (mokymų organizatoriai; Pedagogas.lt, Mokymosi.lt, Vaikolabui.lt ir kt.) Užtikrinant ugdymo proceso kokybę, mokytojai dalyvavo nuotoliniuose seminaruose, kvalifikacijos tobulinimo veiklose, atnaujino savo žinias. Iš viso dalyvauta 29-uose kvalifikacijos renginiuose. Dar 9-uose nemokamuose reklaminiuose renginiuose (1-2 akademinių valandų trukmės renginiuose (individuali mokytojų savišvieta). Dalyvauta (ir dalyvaujame) 2023 m. 7-ose ilgalaikėse kvalifikacijos tobulinimo programose. Mokymuose dalyvavo ir nepedagoginiai darbuotojai (mokytojų padėjėjos).  Tobulinome vaiko pažangos pasiekimų vertinimą. Vertinimas leidžia pamatyti vaiko gebėjimų ugdymosi reikmes.  Mokyklos logopedai – teikė logopedinę pagalbą vaikams, turintiems tarties, kalbos, kalbėjimo ir komunikacijos sutrikimų; siekė, kad vaikai būtų ugdomi atsižvelgiant į jų specialiuosius poreikius ir optimalius gebėjimus. 2021–2022 m. m. bazinėje mokykloje logopedinius užsiėmimus lankė 40 vaikų, iš jų – 15 priešmokyklinio amžiaus. 11- ai vaikų nustatyti ugdymosi sunkumai dėl sulėtėjusios raidos. Jie buvo ugdomi pagal pritaikytas ikimokyklinio (priešmokyklinio) ugdymo programas. Atsižvelgiant į vaikų individualius gebėjimus, jiems buvo pritaikytos užduotys ir logopedinių užsiėmimų metu. Sutrikimas pašalintas 8-iems vaikams, o 24-iems vaikams toliau bus tęsiama pagalba mūsų įstaigoje. Priimti visus vaikus, turinčius kalbos ir kalbėjimo sutrikimų nebuvo galimybės, nes esamų logopedo etatų įstaigoje neužtenka.  Mokytojai naudojosi elektroniniu dienynu ,,Mūsų darželis“. Jame sukurtose grupėse žymėjo vaikų lankomumą, rašė ilgalaikius ugdomosios veiklos planus „Mūsų siekiai“, savaitinius planus. Mokslo metų pabaigoje parengė ataskaitas „Ugdomosios veiklos apmąstymai, pokyčių vertinimas“, pildė vaikų pasiekimų aprašymus.  **Dalyvavimas tarptautiniuose ir respublikiniuose renginiuose:**   1. Tarptautinė programa ,,Zipio draugai“. 2. Lietuvos ikimokyklinio ugdymo įstaigų projektas „Lietuvos mažųjų žaidynės 2022“. (Sėkmingai įvykdyti visų trijų etapų reikalavimai). 3. Lietuvos mokinių neformaliojo švietimo centro projektas ,,Sveikata visus metus 2022“. 4. Respublikinis projektas ,,Sveikatiada“ (renginiai: ,,Sveikatiados“ stendas, ,,Mankštiada“, ,,Pietų kovų ringas“, ,,Šok ir nesustok“ ir kt.). 5. Respublikinė ikimokyklinio ugdymo įstaigų kūrybinių darbų virtuali fotografijų paroda ,,Lietuva – brangiausios spalvos su STEAM“. 6. Respublikinis STEAM projektas-paroda ,,Trypčioja ežys tarp lapų“. 7. Respublikinis STEAM projektas ,,Skleiskime žibinto švieselę“. 8. Tarptautinė virtualių kūrybinių darbų paroda ,,Lietuva – mano širdyje ir lūpose“. 9. Akcija: ,,Atmintis gyva, nes liudija“. 10. Respublikinė ikimokyklinių įstaigų viktorina „Muzikos klausimėlis 2022“. 11. Respublikinis kūrybinių darbų projektas ,,Labas raide“. 12. Respublikinė ikimokyklinio ir priešmokyklinio amžiaus vaikų darbų paroda ,,Padovanok gėlytę savo mylimai tėvynei“. 13. Respublikinis virtualus ekologinis- kūrybinis projektas ,,Sėklų istorijos“. 14. Respublikinis kūrybinių darbų konkursas ,,Raidžių kambarys“. 15. Respublikinis ikimokyklinio ir priešmokyklinio amžiaus vaikų projektas „Tolerancijos miestas“ (Padėka iš Tarptautinės komisijos) ir kt.   Iš viso dalyvauta 70 - tyje renginių.  Uždavinys įvykdytas.  **Antras uždavinys –** Turtinti esamas ir kurti naujas mokyklos edukacines erdves.  Ugdymo aplinkos modernizavimas yra nenutrūkstamas procesas, reikalaujantis pastovaus atsinaujinimo.  Tiek bazinėje mokykloje, tiek skyriuose visos grupės aprūpintos kompiuteriais, veikia internetinis ryšys. Visose grupėse yra projektoriai, galimybė prisijungti prie interneto. Atnaujintas įstaigos internetinis puslapis.  Mokymo lėšomis buvo įsigytos priemonės, skirtos vaikų lavinimui. Daugiausia priemonių nupirkta tyrinėjimams, atradimams (STEAM kampeliams įrengti). Tai edukaciniai robotukai ,,Bitutė“, 6 planšetės vaikams, klasikinis šviesos stalas, įvairūs konstruktoriai, priemonės pažintinei veiklai (svarstyklės ir pan.). Daug priemonių įsigyta sveikatos stiprinimui: treniruokliai, futbolo vartai - krepšinio ir futbolo kamuoliai, salės riedulio lazdos (Vidiškių skyriui), sensoriniai kamuoliukai, kliūčių rinkiniai, tiltelis sportui, estafetinės lazdelės, estafečių žiedai, mokomasis stendas „Dantų higiena“ ir kt. Nupirkta knygų, atitinkančių vaikų amžių pažintinei ir ugdomajai veiklai. Poilsiui įsigyta 10-ies pufų rinkinys.  Už mokyklos gautą 1,2% pajamų mokesčio paramą įsigyta sporto inventoriaus ir muzikos Bongas būgneliai laukui, kurie papildė lauko muzikos instrumentų kampelį.  Grupių aplinka estetiška, saugi, funkcionali. Keliose grupėse atliktas grupių vidaus remontas. Siekdami užtikrinti saugią, jaukią grupių aplinką mokytojai keitė veiklos zonas, palikdami pakankamai erdvės žaidybinei veiklai. Atnaujintos (nudažytos, paremontuotos) lauko žaidimų aikštelės, pavėsinės. Žaidimų aikštelėse pastatytos supynės, spyruokliukai, uždaromos smėlio dėžės, suoliukai tiek bazinėje mokykloje, tiek Vidiškių skyriuje. Atlikta kasmetinė lauko žaidimų aikštelių patikra. Pašalinti nurodyti trūkumai (pagal rekomendacijas išmontuotos kelios senos nesaugios medinės aikštelės).  Šalia turimo šiltnamio atnaujintas daržovių ir vaistažolių daržas. Sudarytos sąlygos ugdytinių saviraiškai ir kūrybos poreikių tenkinimui.  Atliepiant higienos normų reikalavimus įsigyta nauja virtuvės viryklė (Ignalinos ,,Šaltinėlio“ mokykloje). Įsigyta dalis minkšto inventoriaus.  Užtikrinant vaikų judėjimo saugumą mokyklos lauko erdvėse, atliktas dalies mokyklos pėsčiųjų takelio dangos keitimas.  Uždavinys įvykdytas.  **Trečias uždavinys** – Tobulinti ugdytinių, jų tėvų, mokytojų ir socialinių partnerių bendradarbiavimą ugdymo procese.  Siekėme gerinti šeimos ir mokyklos partnerystę siekiant kokybiško ugdymo ir vaikų pasiekimų gerinimo.  Tėvai dalyvavo mokyklos savivaldos veikloje. Organizavome nuotolinius posėdžius, pasitarimus. Mokytojos ir toliau su tėvais bendradarbiavo socialinio tinklo Facebook uždarose grupėse, elektroniniais paštais. Vyko ir susirinkimai, šventės kontaktiniu būdu. Tėvai dalyvavo organizuojamose įstaigos veiklose.  Kartu su tėvais organizavome jau tradicija tapusią akciją Utenos gyvūnų globos namams ,,Padėk beglobiams gyvūnams“. Tėveliai dalyvavo respublikiniame ikimokyklinių ir priešmokyklinių įstaigų kūrybinių darbų STEAM projekte ,,Mano svajonių namas“, dalyvavo respublikiniame ikimokyklinio ir priešmokyklinio amžiaus ugdytinių ir jų tėvelių kūrybinių darbų nuotraukų virtualioje parodoje ,,Rudenėjančių lapų kūryba“, respublikiniame ikimokyklinio ir priešmokyklinio amžiaus ugdytinių, mokytojų ir tėvelių kūrybinių darbų parodoje ,,Eglutė kitaip“ ir kitose veiklose.  Vasaros metu organizavome susitikimą su tėvais (globėjais), kurių vaikai nuo rudens pradės lankyti mokyklos ikimokyklines, priešmokyklines grupes. Susirinkimas vyko atviroje lauko erdvėje. Jo metu išsiaiškinti visi tėvams kilę klausimai.  Bendradarbiavome su socialiniais partneriais.  Ypač glaudžiai bendradarbiavome su Ignalinos rajono švietimo pagalbos tarnyba. Visi mokytojai dalyvavo tarnybos organizuotuose ilgalaikiuose mokymuose ,,Mobilumo link per IT priemones ir programas“ (40 val.), seminare ,,Pedagogo pagalba vaikui, turinčiam kalbos ir kalbėjimo sutrikimų“. Taip pat viena mokytoja dalyvavo Ignalinos rajono švietimo pagalbos tarnybos organizuotame projekte ,,Imigrantų socializacija ir integracija švietime“ ir praktinės patirties sėmėsi Italijoje.  Ugdymo(si), mokymo(si) metodų tęstinumo užtikrinimui bendradarbiavome su Ignalinos Česlovo Kudabos, Vidiškių, Didžiasalio ,,Ryto“ gimnazijų pradinių klasių mokytojais.  Per metus mokytojos su vaikais dalyvavo Ignalinos rajono savivaldybės viešosios bibliotekos Vaikų literatūros skyriaus organizuojamuose renginiuose – pristatė savo veiklas, organizavo vaikų pasirodymus.  Bendradarbiavome su valstybinių miškų urėdijos Ignalinos regioniniu padaliniu. Priešmokyklinėse grupėse lankėsi Ignalinos regioninio padalinio gamtotvarkos specialistas, kuris kalbėjo apie žiemojančių paukščių lesinimą žiemos metu, su vaikais kabino lesyklėles.  Daug bendrų veiklų, mokymų organizuota kartu su Ignalinos rajono savivaldybės visuomenės sveikatos biuro specialistėmis.  Mokyklos mokytojos yra aktyvios Ignalinos miesto visuomenininkės. Buvo ir šiuo laiku yra Ignalinos rajono kultūros centro vokalinio ansamblio ,,Atgaiva“ dalyvės, koncertavo renginiuose vykstančiuose rajone ir už jo ribų.  Viešinant mokyklos ir jos socialinių partnerių veiklas buvo publikuojami pranešimai įstaigos, Ignalinos rajono savivaldybės internetiniame puslapyje, socialiniame tinkle – facebook ir kt. Sukurti lankstinukai.  2022 metais pasirašytos dvi naujos bendradarbiavimo su socialiniais partneriais sutartys: su Ignalinos rajono švietimo ir sporto paslaugų centru ir Ignalinos rajono savivaldybės visuomenės sveikatos biuru.  Dalyvavome programose „Pienas vaikams“ ir „Vaisių ir daržovių skatinimas ugdymo įstaigose“.  Uždavinys įvykdytas. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Sėkmingai pradėti ugdyti vaikus pagal atnaujintą Priešmokyklinio ugdymo bendrąją programą. | Tobulinti priešmokyklinio amžiaus vaikų pasiekimų ir pažangos vertinimo procesą įstaigoje.  Užtikrinti mokytojų dalyvavimą kvalifikacijos kėlimo renginiuose apie atnaujintos Priešmokyklinio ugdymo bendrosios programos įgyvendinimą. | Parengtas ir patvirtintas įstaigos vaikų pasiekimų ir pažangos vertinimo tvarkos aprašas.  100 proc. mokytojų, ugdančių vaikus pagal priešmokyklinio ugdymo programą dalyvaus kvalifikacijos kėlimo renginiuose apie atnaujintą Priešmokyklinio ugdymo bendrosios programos įgyvendinimą. | Patvirtinus Priešmokyklinio ugdymo bendrąją programą (2022-08-24, Nr. V-1269) nuo 2022-09-01pradėtas jos įgyvendinimas mokykloje. Mokyklos komanda (priešmokyklinio ugdymo mokytoja ir pavaduotoja ugdymui) dalyvavo Švietimo, mokslo ir sporto ministerijos organizuotuose mokymuose ,,Kaip kūrybiškai ir kokybiškai įgyvendinti atnaujintą priešmokyklinio ugdymo programą“. Gauta informacija ir medžiaga dalinosi su kitomis mokytojomis metodinės grupės užsiėmimuose. Atliepiant į programos turinį, parengti priešmokyklinio ugdymo grupių metiniai veiklos planai, priimti sprendimai dėl jų praktinio įgyvendinimo.  Gauta ir naudojama ugdymui metodinė medžiaga ,,Patirčių erdvės“. |
| 1.2. Užtikrinti kokybišką švietimo pagalbą ugdytiniams, turintiems specialiųjų ugdymosi poreikių. | Įstaigoje pagerės švietimo pagalbos teikimas specialiųjų ugdymosi poreikių turintiems vaikams: pagalbą be kitų specialistų teiks ir mokytojo padėjėjas, bus teikiama kokybiška pagalba. | Inicijuota mokytojo padėjėjo pagalba vaikams.  Užtikrintas švietimo pagalbos specialistų profesinis augimas. | Užtikrinta reikiama pagalba mokiniams, turintiems specialiųjų ugdymo(si) poreikių dalyvauti ugdymo veikloje: nuo 2022 m. rugsėjo mokykloje pagalbą vaikams pradėjo teikti priimta 4 mokytojo padėjėjai (dirbantys po 0,5 et. vienas iš jų - Vidiškių skyriuje). Nuo 2022 m. lapkričio mėn. dar 1mokytojo padėjėjas (0,5 et.) Vidiškių skyriuje. |
| 1.3. Modernizuoti vaikų ugdymosi aplinkas. | Padidinus įstaigos pajamas, gaunamas iš 1,2% pajamų mokesčio, gautas lėšas naudoti vaikų ugdymo sąlygų modernizavimui. | Užtikrinta ugdomojo proceso įvairovė, modernizuotos ir pagal vaikų amžiaus tarpsnius pritaikytos lauko edukacinės erdvės.  Vaikų muzikiniam ugdymui naudojami lauko erdvėms skirti muzikos instrumentai, sveikatos stiprinimui – papildomai įsigytas sporto inventorius. | Pagerintos sąlygos ugdomojo proceso įvairovei lauke: už 1,2% pajamų mokesčio, gautas lėšas įsigyta muzikos Bongas būgneliai laukui, kurie papildė lauko muzikos instrumentų kampelį ,,Muzikos pievelė“.  Sudarytos sąlygos vaikams muzikuoti lauke, vesti muzikinius užsiėmimus.  Ignalinos ,,Šaltinėlio“ mokyklos Vidiškių skyriui sveikatos stiprinimui įsigytas sporto inventorius. |
| 1.4. Inicijuoti įstaigos sveikatos stiprinimo programos kūrimą.  Plėsti bendradarbiavimą su kitomis Ignalinos rajono įstaigomis. | Kryptingai organizuoti ugdytinių sveikos gyvensenos įgūdžių ugdymą, skatinti ugdytinius savarankiškam sveikatos stiprinimui ir grūdinimuisi.  Pasirašyti bendradarbiavimo sutartis su Ignalinos rajono savivaldybės visuomenės sveikatos biuru ir  Ignalinos rajono švietimo ir sporto paslaugų centru. | Atnaujinta sveikatos stiprinimo programa ,,Augu sveikas ir stiprus“. | Parengtas ir mokytojų aptartas programos ,,Augu sveikas ir stiprus“ projektas. Programai pritarė mokyklos taryba.  Pasirašyta 2022 m. gegužės 11d.bendradarbiavimo su Ignalinos rajono savivaldybės visuomenės sveikatos biuru-sutartis Nr.2.  Pasirašyta 2022 m. balandžio 26 Nr.1 bendradarbiavimo sutartis su  Ignalinos rajono švietimo ir sporto paslaugų centru: sutartis Nr.1.  Ugdomi ir stiprinami ugdytinių sveikatos įgūdžiai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Patvirtinta 2022 m. lapkričio14 d., įsakymu Nr. V-82 Ignalinos ,,Šaltinėlio“ mokyklos smurto ir priekabiavimo prevencijos politika. | Užtikrinta, kad darbuotojai ar jų grupė nepatirtų priešiškų, neetiškų, žeminančių, agresyvių, užgaulių, įžeidžiančių veiksmų, kuriais kėsinamasi į darbuotojo ar darbuotojų grupės garbę ir orumą, fizinį ar psichologinį neliečiamumą. |
| 3.2.Atnaujinta ir patvirtinta 2022 m. lapkričio 17 d., įsakymu Nr. V-85 Ignalinos ,,Šaltinėlio“ mokyklos organizacinės valdymo struktūra. | Reglamentuotas darbuotojų pavaldumas ir atskaitomybė. |
| 3.3. Patvirtintas 2022 m. lapkričio14 d., įsakymu Nr. V-82 Ignalinos ,,Šaltinėlio“ mokyklos netiesioginio darbo su mokiniais valandų panaudojimo tvarkos aprašas. | Užtikrinta darbuotojų atsakomybė ir darbo kokybė, reglamentuotas darbo laiko pobūdis. |
| 3.4. Patvirtinti 2022 m. lapkričio 17 d., įsakymu Nr. V-86 Ignalinos ,,Šaltinėlio“ mokyklos darbuotojų pareigybių aprašymai. | Reglamentuotas pavaldumas ir atskaitomybė. |
| 3.5. Patvirtintas 2022 m. lapkričio14 d., įsakymu Nr. V-77 Ignalinos ,,Šaltinėlio“ mokyklos darbuotojų etikos kodeksas. | Nustatyti pagrindiniai pedagoginių ir kitų darbuotojų profesinės etikos reikalavimai ir įsipareigojimai siekti etiško ir profesionalaus elgesio su mokiniais, jų tėvais ir/ar (globėjais, rūpintojais) ir kitais šeimos nariais, kolegomis ir bendruomene. |
| 3.6. Dalyvauta kvalifikacijos tobulinimo renginiuose:  1) STEAM principų taikymas ikimokykliniame ugdyme. Pažymėjimas Nr.u7bsc2yh5f, 2022-02-17.  2) ,,Mobilumo link per IT priemones ir programas“ (40 val.). Pažymėjimas Nr.KT-10424, 2022-10-24. | Aktuali informacija naudojama veiklai efektyvinti, perduodama mokyklos darbuotojams. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

1. **Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1– nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai X |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.Mokyklos veiklą reglamentuojančių teisės aktų praktinis taikymas. |
| 7.2. Žinių tobulinimas IKT srityse. |
| 7.3. Strateginio mąstymo ir pokyčių valdymo kompetencijų tobulinimas. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)